ΠΕΡΙΕΧΟΜΕΝΑ
ΑΠΟΦΑΣΕΙΣ
Εν μέρει τροποποίηση  - ανάκληση της υπ’ αρ.
1341/28.6.2013 (Δ΄ 359) απόφασης του Γ.Γ.Α.Δ.Α.
[με την οποία τροποποιήθηκε η υπ’ αρ. 1615/
12.10.1981 (Δ΄ 63) απόφαση κήρυξης αναδασωτέας έκτασης του Νομάρχη Δυτικής Αττικής, στη
θέση «Μάζι» ή «Γεράνεια» του Δήμου Μεγάρων,
κατόπιν πυρκαγιάς] κατά το μέρος που αφορά
έκταση εμβαδού 5.989,39 τ.μ. (πέντε χιλιάδες,
εννιακόσια ογδόντα εννέα τ.μ. και τριάντα εννέα
εκατοστά), στη θέση «Μάζι» περιφέρειας Δήμου
Μεγάρων της Π.Ε. Δυτικής Αττικής.
Κήρυξη έκτασης δάσους ως αναδασωτέας, εμβαδού Ε=4.907,65τ.μ. στη θέση «Μαραθιά» της κτη-
ματικής περιφέρειας κοινότητας Δρεπάνου, του
Δήμου Ναυπλιέων Π.Ε. Αργολίδας, που καταστράφηκε λόγω πυρκαγιάς.
ΑΠΟΦΑΣΕΙΣ
Αριθμ. 63433
(1)
Εν μέρει τροποποίηση - ανάκληση της υπ’ αρ.
1341/28.6.2013 (Δ΄ 359) απόφασης του Γ.Γ.Α.Δ.Α.
[με την οποία τροποποιήθηκε η υπ’ αρ. 1615/
12.10.1981 (Δ΄ 63) απόφαση κήρυξης αναδασωτέας έκτασης του Νομάρχη Δυτικής Αττικής, στη
θέση «Μάζι» ή «Γεράνεια» του Δήμου Μεγάρων,
κατόπιν πυρκαγιάς] κατά το μέρος που αφορά
έκταση εμβαδού 5.989,39 τ.μ. (πέντε χιλιάδες,
εννιακόσια ογδόντα εννέα τ.μ. και τριάντα εννέα
εκατοστά), στη θέση «Μάζι» περιφέρειας Δήμου
Μεγάρων της Π.Ε. Δυτικής Αττικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις
1.1. Της παρ. 1 του άρθρου 24 και της παρ. 3 του άρθρου 117 του Συντάγματος (Α΄ 120/1979),
1.2. του ν. 998/1979 «περί προστασίας των δασών και
των δασικών εν γένει εκτάσεων της Χώρας» (Α΄ 289) και
ειδικότερα:
• της παρ. 4 του άρθρου 44,
• των παρ. 5 και 6 του άρθρου 44, όπως προστέθηκαν
με το άρθρο 74 του ν. 4986/2022 (Α΄ 204),
• της παρ. 8 του άρθρου 14,
1.3. του ν. 3889/2010 (Α΄ 182), και ειδικότερα:
• της παρ. 9 του άρθρου 17, η οποία προστέθηκε με την
παρ. 3 του άρθρου δεύτερου του ν. 4462/2017 (Α΄ 39),
• της παρ. 2 του άρθρου 18, όπως προστέθηκε με την
παρ. 4 του άρθρου δεύτερου του ν. 4462/2017 (Α΄ 39),
• της παρ. 3 του άρθρου 19,
1.4. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α΄ 133),
1.5. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184) και
ειδικότερα το ΚΕΦΑΛΑΙΟ ΙΑ΄,
1.6. του άρθρου τρίτου της από 13.8.2021 Πράξης Νομοθετικού Περιεχομένου «Έκτακτα μέτρα για την απο-
τελεσματική προστασία και την ταχεία αποκατάσταση
του φυσικού περιβάλλοντος, την άμεση στήριξη των
πληγέντων από τις πυρκαγιές του Ιουλίου/Αυγούστου
2021 και συναφείς διατάξεις» (Α΄ 143), η οποία κυρώθηκε
με το άρθρο 2 του ν. 4824/2021 (Α΄ 156),
1.7. των άρθρων 47-55 του ΜΕΡΟΥΣ Β του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύντα-
ξη Ομογενών και άλλες επείγουσες διατάξεις» (Α΄ 63),
1.8. του π.δ. 70/2015 «Ανασύσταση των Υπουργείων
Πολιτισμού και Αθλητισμού, Υποδομών, Μεταφορών και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 126
21.03.2025 15:38:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και μετο-
νομασία του σε Υπουργείο Ναυτιλίας και Νησιωτικής
Πολιτικής. Μετονομασία του Υπουργείου Πολιτισμού,
Παιδείας και Θρησκευμάτων σε Υπουργείο Παιδείας,
Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο
Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και
Ενέργειας σε Υπουργείο Περιβάλλοντος και Ενέργειας.
Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α΄ 114),
1.9. του π.δ. 32/2016 (Α΄ 46) «περί ορισμού επιστημονικών κριτηρίων για την υπαγωγή εκτάσεων στις περιπτώ-
σεις 1, 2 και 5 του άρθρου 3 του ν. 998/1979, ως ισχύει»,
1.10. του π.δ. 132/2017 «Οργανισμός Υπουργείου Περιβάλλοντος και Ενέργειας» (Α΄ 160), όπως τροποποιήθηκε
με το π.δ. 29/2022 (Α΄ 77),
1.11. του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας, μετα-
φορά υπηρεσιών και αρμοδιοτήτων» (Α΄ 17),
1.12. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α΄ 130).
2. Το υπό στοιχεία Γ39682/28.4.2015 έγγραφο του
Εθνικού Τυπογραφείου για υποχρεωτική αποστολή εγγράφων για δημοσίευση.
3. Την υπ’ αρ. 153373/441/22.2.2017 (ΑΔΑ: 61ΤΗ4653Π8Ω7Θ) εγκύκλιο διαταγή του ΥΠΕΝ «Περιοχές κηρυγμένων
αναδασωτέων εκτάσεων στους αναρτημένους δασικούς
χάρτες».
4. Την υπ’ αρ. 158577/1580/4.7.2017 (ΑΔΑ: Ψ1Ρ74653Π8Ω1Ω) εγκύκλιο διαταγή του ΥΠΕΝ «Εφαρμογή διατάξεων
νόμων 4462/2017 και 4467/2017 και λοιπές οδηγίες».
5. Την υπό στοιχεία ΥΠΕΝΔΠΔ/95099/5160/12.10.2021
(ΑΔΑ ΨΠΙΨ4653Π8-50Χ) εγκύκλιο διαταγή του ΥΠΕΝ
περί ανάκλησης αποφάσεων αναδασωτέων, εκτάσεων
μη υπαγομένων στις προστατευτικές διατάξεις της δασικής νομοθεσίας.
6. Την υπό στοιχεία ΥΠΕΝ/ΔΔΥ/48478/3594/16.5.2022
(Β΄ 2415) κοινή υπουργική απόφαση περί καθορισμού
των διοικητικών λεπτομερειών μεταφοράς των δασικών
υπηρεσιών.
7. Την υπό στοιχεία ΥΠΕΝ/ΔΔΥ/70401/5167/6.7.2022
(ΑΔΑ: Ω8ΔΡ4653Π8-7ΨΡ) υπουργική απόφαση «Τοποθέτηση προϊσταμένων σε θέσεις ευθύνης επιπέδου Γενικής
Διεύθυνσης στις Επιθεωρήσεις Εφαρμογής Δασικής Πολιτικής του Υπουργείου Περιβάλλοντος και Ενέργειας».
8. Την υπό στοιχεία ΥΠΕΝ/ΔΝΕΠ/83988/2740/25.8.2022
υπουργική απόφαση «Εξουσιοδότηση υπογραφής «Με
εντολή Υπουργού» του Υπουργού Περιβάλλοντος και
Ενέργειας, «Με εντολή Υφυπουργού» του Υφυπουργού
Περιβάλλοντος και Ενέργειας και «Με εντολή Γενικού
Γραμματέα Δασών» του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β΄ 4528).
9. Την υπ’ αρ. 26271/5.3.2021 απόφαση του Διευθυντή
Δασών Δυτικής Αττικής περί ανάρτησης δασικού χάρτη
του Δήμου Μεγαρέων (ΑΔΑ: ΨΧΑΔΟΡΙΚ-ΙΓΟ).
10. Την υπ’ αρ. 436166/25.11.2022 απόφαση του Γενικού Γραμματέα Δασών «Κύρωση δασικού χάρτη του
Δήμου Μεγαρέων Περιφερειακής Ενότητας Δυτικής
Αττικής» (Δ΄ 950).
11. Την υπό στοιχεία ΥΠΕΝ/ΔΔΕΥ/34066/1025/
29.3.2023 εγκύκλιο διαταγή του ΥΠΕΝ «Οδηγίες μετά
την κύρωση δασικών χαρτών» (ΑΔΑ: 63664653Π8-ΒΨΖ).
12. Την υπό στοιχεία ΥΠΕΝ/ΥΠΡΓ/79859/5910/
25.7.2023 απόφαση «Διορισμός Γενικού Γραμματέα
Δασών του Υπουργείου Περιβάλλοντος και Ενέργειας»
(Υ.Ο.Δ.Δ. 745).
13. Τις εγκύκλιες διαταγές του ΥΠΕΝ επί του αντικειμένου του θέματος υπ’ αρ. 30817/1832/22.9.2023 «Απάντη-
ση ερωτημάτων σχετικά με την υποβολή ή μη δήλωσης
από το Δημόσιο... στις κηρυγμένες ως αναδασωτέες...
ΠΑ/ΑΝ,ΑΑ/ΑΝ, και ΑΔ/ΑΝ στον οικείο δασικό χάρτη»,
105293/6510/13.10.2023 (ΑΔΑ: 6ΗΑΝ4653Π8-6ΑΣ)
«Οδηγίες εφαρμογής των διατάξεων της παρ. 2 του άρθρου 18 του ν. 3889/2010 σε συνδυασμό με την παρ. 4 του
άρθρου 44 του ν. 998/79» και 105723/6548/31.10.2023
«Απάντηση ερωτημάτων σχετικά με την κήρυξη ως
αναδασωτέων, εκτάσεων με το χαρακτηρισμό ΑΑ στον
κυρωμένο δασικό χάρτη και με την αποτύπωση αναδασωτέων εκτάσεων στους κυρωμένους δασικούς χάρτες».
14. Την υπ’ αρ. 356147/31.7.2024 πρόταση του Δασαρχείου Μεγάρων μαζί με τα συνημμένα έγγραφα,
σχετικά με την τροποποίηση - ανάκληση της υπ’ αρ.
1341/28.6.2013 (Δ΄ 359) απόφασης του Γενικού Γραμματέα Α.Δ.Α. απόφασης κήρυξης αναδασωτέας έκτασης,
(με την οποία τροποποιήθηκε η υπ’ αρ. 1615/12.10.1981
(Δ΄ 63) απόφαση κήρυξης αναδασωτέας έκτασης του
Νομάρχη Δυτικής Αττικής, στη θέση «Μάζι» ή «Γεράνεια»
του Δήμου Μεγάρων, κατόπιν πυρκαγιάς), λόγω πλάνης περί τα πράγματα, σε εφαρμογή των διατάξεων της
παρ. 4 του άρθρου 44 του ν. 998/1979.
15. Tο υπ’ αρ. 88007/2191/9.9.2019 έγγραφο του
Τμήματος Δασικών Χαρτογραφήσεων Διεύθυνσης
Δασών Δυτικής Αττικής: «Δήλωση του Δημοσίου του
ν. 2308/1995 για τις δασικές και χορτολιβαδικές εκτάσεις
στα πλαίσια του Εθνικού Κτηματολογίου για τον προκαποδιστριακό ΟΤΑ Μεγάρων», όπως τροποποιήθηκε με
το υπ’ αρ. 40898/8.4.2021 έγγραφο του ίδιου τμήματος,
αποφασίζουμε:
Τροποποιούμε - ανακαλούμε εν μέρει, λόγω πλάνης
περί τα πράγματα ως προς το δασικό χαρακτήρα της
έκτασης, σε εφαρμογή των οριζομένων της παρ. 4 του
άρθρου 44 του ν. 998/1979, την υπ’ αρ. 1341/28.6.2013
(Δ΄ 359) απόφαση του Γενικού Γραμματέα Α.Δ.Α. (με την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
οποία τροποποιήθηκε η υπ’ αρ. 1615/12.10.1981 (Δ΄ 63)
απόφαση κήρυξης αναδασωτέας έκτασης του Νομάρχη Δυτικής Αττικής, στη θέση «Μάζι» ή «Γεράνεια» του
Δήμου Μεγάρων κατόπιν πυρκαγιάς), με την εξαίρεση
από την αναδάσωση της συνολικής ευρύτερης επιφάνειας της τροποποιηθείσας απόφασης κήρυξης αναδα-
σωτέας έκτασης, της συγκεκριμένης έκτασης εμβαδού
5.989,39 τ.μ. (πέντε χιλιάδες, εννιακόσια ογδόντα εννέα
τ.μ. και τριάντα εννέα εκατοστά), στη θέση «Μάζι» περιφέρειας Δήμου Μεγάρων της Π.Ε. Δυτικής Αττικής, που
έχει δηλωθεί ως δημόσια σύμφωνα με το ανωτέρω (15)
σχετικό έγγραφο και η οποία αποτελεί μέρος των επιφανειών των ΚΑΕΚ (050916701138 και 050916701171
), που ταυτιζόμενες εμπίπτουν εντός των ορίων της εν
λόγω αναδασωτέας απόφασης.
Σύμφωνα με τα στοιχεία του ελέγχου που αναφέρονται
στο ανωτέρω (14) σχετικό έγγραφο του Δασαρχείου Μεγάρων, προκύπτει ότι η ανωτέρω έκταση ήταν ανέκαθεν
μη δασική ( και πριν από την ημερομηνία της πυρκαγιάς)
και περιβαλλόμενη ολόγυρα από μη δασικές εκτάσεις
σύμφωνα με τον χαρακτηρισμό του αναρτημένου και
κυρωμένου δασικού χάρτη, αποτελεί έκταση που δεν
πληρεί τα επιστημονικά κριτήρια που έχουν τεθεί με το
π.δ. 32/2016 (Α΄ 160), τα οποία λαμβάνονται σωρευτικά
υπόψη, σε σχέση με την ευρύτερη μη δασικού χαρακτήρα περιοχή, έτσι ώστε να προσδίδει τα οικολογικά χαρα-
κτηριστικά της δασοβιοκοινότητας και του δασογενούς
περιβάλλοντος, για την υπαγωγή της στις εκτάσεις των
παρ. 1, 2 και 5 του άρθρου 3 του ν. 998/1979, μη εμπίπτουσα στις διατάξεις της δασικής νομοθεσίας.
Ομοίως για τους ανωτέρω αναφερόμενους λόγους,
η ανωτέρω έκταση εξαιρείται από την αναδάσωση και
των λοιπών μεταγενέστερων (της υπ’ αρ. 1341/28.6.2013
τροποποιητικής απόφασης) αποφάσεων κήρυξης - επανακήρυξης αναδασωτέας (ευρύτερης) έκτασης, κατόπιν
πυρκαγιάς, που τυχόν συμπεριλαμβάνουν την επιφάνεια
αυτής ή μέρος αυτής, εντός των ορίων τους.
Η ως άνω έκταση απεικονίζεται με περιμετρικά στοιχεία (1,2,3,..., 23,24,1) και συντεταγμένες ΕΓΣΑ 87 (με α/α
1-24), τις αναφερόμενες στο συνημμένο από 31.7.2024
τοπογραφικό διάγραμμα των συντακτών, υπαλλήλων
του Δασαρχείου Μεγάρων: Νικόλαου Πιλίλη, Δασολόγου
και Μαρίας Χατζηστεργίου, Δασοπόνου, θεωρημένο από
τη Δασάρχη Μεγάρων, επί αποσπάσματος χάρτη ΓΥΣ
(6349/4) κλιμ. 1:5000 και επί αποσπάσματος ορθοφωτοχάρτη, σύμφωνα με την ανωτέρω (14) σχετική πρόταση
και σήμερα συνορεύει:
Ανατολικά: με μη δασικής μορφής εκτάσεις.
Δυτικά: με μη δασικής μορφής εκτάσεις και εκείθεν
δάσος πεύκης.
Βόρεια: με μη δασικής μορφής εκτάσεις και εκείθεν
δάσος πεύκης.
Νότια: με μη δασικής μορφής εκτάσεις.
Επίσης η ανωτέρω έκταση σύμφωνα με το θεματικό
περιεχόμενο του αναρτημένου δασικού χάρτη (σχετικό
-9-) χαρακτηρίζεται ως (ΑΑ-ΑΝ) και εξαιρείται από το
περιεχόμενο του μερικώς κυρωμένου δασικού χάρτη
(σχετικό -10-).
Κατά τα λοιπά ισχύει η υπ’ αρ. 1341/28.6.2013 (Δ΄ 359)
απόφαση του Γενικού Γραμματέα Αποκεντρωμένης Διοίκησης Αττικής (με την οποία τροποποιήθηκε η υπ’ αρ.
1615/12.10.1981 (Δ΄ 63) απόφαση κήρυξης αναδασωτέας έκτασης του Νομάρχη Δυτικής Αττικής, κατόπιν πυρ-
καγιάς) ως έχει μέχρι σήμερα, μειωμένη του συνολικού
αναφερόμενου εμβαδού στο χρόνο της έκδοσής της
(ήτοι 6.117,382 στρ.) κατά 5.989,39 τ.μ., της εξαιρούμενης με την παρούσα επιφάνειας.
Κατά της παρούσας δύναται να ασκηθεί αίτηση ακυρώσεως ενώπιον του οικείου Διοικητικού Εφετείου
(άρθρο 47 του ν. 3900/2010, Α΄ 213), εντός προθεσμίας εξήντα (60) ημερών, αρχομένη από την επομένη της
δημοσίευσής της ή κοινοποιήσεώς της (άρθρο 46 του
π.δ. 18/1989 - Α΄ 8).
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 του π.δ. 63/2005) (Α΄ 98).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 17 Φεβρουαρίου 2025
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Αττικής
ΑΘΑΝΑΣΙΟΣ ΡΕΠΠΑΣ
Ι
Αριθμ. 72250
(2)
Κήρυξη έκτασης δάσους ως αναδασωτέας, εμβαδού Ε=4.907,65τ.μ. στη θέση «Μαραθιά» της
κτηματικής περιφέρειας κοινότητας Δρεπάνου,
του Δήμου Ναυπλιέων Π.Ε. Αργολίδας, που καταστράφηκε λόγω πυρκαγιάς.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το π.δ. 29/2022 «Τροποποίηση του π.δ. 132/2017
’’Οργανισμός Υπουργείου Περιβάλλοντος και Ενέργειας
(Υ.Π.ΕΝ.)’’ (Α΄ 160)» (Α΄ 77).
2. Την υπό στοιχεία ΥΠΕΝ/ΔΔΥ/12302/1158/5.2.2024
απόφαση του Υπηρεσιακού Γραμματέα του Υπουργείου
Περιβάλλοντος και Ενέργειας «Ορισμός Αναπληρωτή
Προϊσταμένου της Διεύθυνσης Δασών Ν. Αργολίδας»
(ΑΔΑ: 6ΧΖΟ4653Π8-ΧΥ6).
3. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄ 47).
4. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α΄ 17).
5. Τα άρθρα 47-55 του Μέρους Β΄ «Διατάξεις για την
ολοκλήρωση της μεταφοράς των Δασικών Υπηρεσιών στο Υπουργείο Περιβάλλοντος και Ενέργειας» του
ν. 4915/2022 (Α΄ 63).
6. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 άρθρου τρίτου της από 13-8-2021 Πράξης Νομοθετικού Περιεχομένου (Α΄ 143), η οποία κυρώθηκε με το
άρθρο 2 του ν. 4824/2021 (Α΄ 156)» (Β΄ 2415).
7. Την υπό στοιχεία ΥΠΕΝ/ΔΔΥ/50878/3749/20.5.2022
(ΨΓΒΩ4653Π8-ΩΧ6) εγκύκλιο του ΥΠΕΝ.
8. Την υπό στοιχεία ΥΠΕΝ/ΔΔΥ/70401/5167/6.7.2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (Ω8ΔΡ4653Π8-7ΨΡ).
9. Την υπό στοιχεία ΥΠΕΝ/ΔΝΕΠ/68754/2347/19.7.2022
(Β΄ 4041) απόφαση του Υπουργού Περιβάλλοντος και
Ενέργειας περί εξουσιοδότησης υπογραφής «Με εντολή
Υπουργού», του Υπουργού Περιβάλλοντος και Ενέργειας και «Με εντολή Υπηρεσιακού Γραμματέα», του Υπη-
ρεσιακού Γραμματέα του Υπουργείου Περιβάλλοντος
και Ενέργειας (Υ.Π.ΕΝ.), κατά λόγο αρμοδιότητας, στους
Προϊσταμένους των Επιθεωρήσεων Εφαρμογής Δασικής
Πολιτικής της Γενικής Γραμματείας Δασών του Υ.Π.ΕΝ. και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές.
10. Την υπό στοιχεία ΥΠΕΝ/ΔΝΕΠ/83988/25.8.2022
(Β΄ 4528) κοινή απόφαση του Υπουργού, Υφυπουργού
και Γενικού Γραμματέα Δασών του Υπουργείου Περιβάλλοντος και Ενέργειας περί Εξουσιοδότησης υπογραφής
«Με εντολή Υπουργού» του Υπουργού Περιβάλλοντος
και Ενέργειας, «Με εντολή Υφυπουργού» του Υφυπουργού Περιβάλλοντος και Ενέργειας και «Με εντολή Γενικού
Γραμματέα Δασών» του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο
αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ, στους Προϊσταμένους
των Επιθεωρήσεων Εφαρμογής Δασικής Πολιτικής και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές.
11. Την παρ. 1 του άρθρου 24 και της παρ. 3 του άρθρου 117 του Συντάγματος.
12. Την παρ. 1 των άρθρων 38 (όπως αντικαταστάθηκε από την παρ. 1 του άρθρου 35 του ν. 4280/2014
«Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις» (Α΄ 159) και την παρ. 1
του άρθρου 32 του ν. 4342/2015 και τροποποιήθηκε
με τον ν. 3208/2003) και της παρ. 1 του άρθρου 41 του
ν. 998/1979 «Περί προστασίας των δασών και των δασικών εν γένει εκτάσεων της Χώρας» (Α΄ 289).
13. Τον ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγμά-
των δικαιωμάτων επί δασών και δασικών εν γένει εκτάσεων και άλλες διατάξεις» (Α΄ 303), όπως τροποποιήθηκε
και ισχύει (σχετ. ν. 4280/2014, Α΄ 159).
14. Τις σχετικές με την κήρυξη εκτάσεων ως αναδασωτέων εγκύκλιες διαταγές του Υπουργείου Γεωργίας υπ’
αρ.: α) 160417/1180/8.7.1980, β) 182447/3049/24.9.1980
γ) 168692/3318/5.10.1981, δ) 85144/1468/9.9.1992 και
ε) 60284/365/26.1.1994.
15. Την υπ’ αρ. 12485/22.1.2021 (9ΞΙΧΟΡ1Φ-ΟΔΣ) απόφαση του Αναπληρωτή Προϊσταμένου της Διεύθυνσης
Δασών Αργολίδας «Ανάρτηση δασικού χάρτη περιοχής
Π.Ε. Αργολίδας και πρόσκληση υποβολής αντιρρήσεων
κατά του περιεχομένου του».
16. Την υπ’ αρ. 416373/15.11.2022 απόφαση του Γενικού Γραμματέα Δασών του Υπουργείου Περιβάλλο-
ντος και Ενέργειας «Μερική Κύρωση δασικού χάρτη
Περιφερειακής Ενότητας Αργολίδας» (Δ΄  906) (ΑΔΑ:
66Φ94653Π8-ΞΕΚ).
17. Την υπό στοιχεία Δ.Υ./14.2.2025 «Πρόταση» της
Δασοπόνου Μαρίας Σφήνα και του Δασολόγου Ανδρέα
Παπαθανασίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
18. Την υπ’ αρ. 60659/14.2.2025 πρόταση της Διεύθυνσης Δασών Αργολίδας.
19. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, αποφασίζουμε:
Κηρύσσουμε ως αναδασωτέα, με σκοπό την με φυσική
ή τεχνητή αναγέννηση της δασικής βλάστησης που καταστράφηκε λόγω πυρκαγιάς, την έκταση δάσους όπως
εμφανίζεται στον Αναρτημένο Δασικό Χάρτη και χαρακτηρίζεται με τα στοιχεία ΔΔ, κατά την έννοια της παρ. 1
του άρθρου 3 του ν. 998/1979 όπως αντικαταστάθηκε
από την παρ. 1 του άρθρου 1 του ν. 3208/2003, εμβαδού
Ε=4.907,65τ.μ. που βρίσκεται στη θέση «Μαραθιά» της
κτηματικής περιφέρειας κοινότητας Δρεπάνου του Δήμου Ναυπλιέων Π.Ε. Αργολίδας, απεικονίζεται δε στο από
14.2.2025 τοπογραφικό διάγραμμα με κλίμακα 1:2000
μαζί με πίνακα γεωγραφικών συντεταγμένων σε ΕΓΣΑ’87
που συνέταξε η Δασοπόνος Μαρία Σφήνα και ο Δασολόγος Ανδρέας Παπαθανασίου της Διεύθυνσης Δασών
Αργολίδας και ορίζεται από τα περιμετρικά στοιχεία: (1,2
,3,4,5,6,7,8,9,.......,34,35,36,37,38,39,40,1), θεωρημένο από
τον προϊστάμενο της Διεύθυνσης Δασών Αργολίδας και
συνοδεύει την παρούσα απόφαση.
Η έκταση Ε=4.907,65τ.μ. εμφανίζεται και χαρακτηρίζεται στον Αναρτημένο Δασικό Χάρτη με τα στοιχεία
ΔΔ (Δάση και δασικές εκτάσεις στις Α/Φ παλαιότερης
λήψης ή προϋφιστάμενα στοιχεία / Δάση και δασικές
εκτάσεις στις Α/Φ πρόσφατης λήψης και στις αυτοψίες)
και συνορεύει Ανατολικά, Δυτικά, Βόρεια και Νότια με
εκτάσεις Διεπόμενες και Μη Διεπόμενες από τις διατάξεις
της δασικής νομοθεσίας.
Σκοπός της κήρυξης της ανωτέρω έκτασης δάσους ως
αναδασωτέας είναι η διατήρηση του χαρακτήρα αυτής
ως δάσους, ο αποκλεισμός διάθεσής της για άλλη χρήση
και η αποκατάσταση της καταστραφείσης δασικής βλάστησης, κυρίως από τα δασοπονικά είδη: Πουρνάρια,
Σχίνα, Αγριελιές, Ασπάλαθα και Ασφάκες.
Η πυκνότητα της άγριας ξυλώδους βλάστησης, δενδρώδους και θαμνώδους μορφής που καταστράφηκε
από την πυρκαγιά ανέρχονταν σε ποσοστό από 30%
έως 45%.
Κατά της ανωτέρω απόφασης μπορεί να ασκηθεί
αίτηση ακύρωσης, ενώπιον του Διοικητικού Εφετείου
Τρίπολης, από κάθε φυσικό ή νομικό πρόσωπο που έχει
έννομο συμφέρον, άρθρο 46 του π.δ. 18/1989 (Α΄ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 126/20.03.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ναύπλιο, 14 Φεβρουαρίου 2025
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400126.pdf | Tokens: 18650]